Publication: Magyar Közlöny
Issue: MK-2008-180 (Year: 2008, Number: 180)
Era: 2004-2010
Section: ABH 2000, 193, 200.; 38/2003. (VI. 26.) AB határozat,
Paragraph Index: 2335

ABH 2000, 193, 200.; 38/2003. (VI. 26.) AB határozat, ABH 2003, 829, 835.] Mivel az Alkotmánybíróság a Béktv. egészét megsemmisítette, ezért az Alkotmány további rendelkezéseinek az indítványozók által állított sérelmét, illetve a mulasztásban megnyilvánuló alkotmányellenesség fennállásának megállapítására irányuló kérelmet nem vizsgálta. A határozat ben történõ közzététele az Abtv. 41. §-án alapul. Dr. Paczolay Péter s. k., az Alkotmánybíróság elnöke Dr. Balogh Elemér s. k., Dr. Bragyova András s. k., alkotmánybíró alkotmánybíró Dr. Holló András s. k., Dr. Kiss László s. k., alkotmánybíró alkotmánybíró Dr. Kovács Péter s. k., Dr. Lenkovics Barnabás s. k., alkotmánybíró elõadó alkotmánybíró Dr. Lévay Miklós s. k., Dr. Trócsányi László s. k., alkotmánybíró alkotmánybíró Alkotmánybírósági ügyszám: 21/B/2008. Dr. Balogh Elemér alkotmánybíró párhuzamos indokolása A többségi határozat rendelkezõ részének 2. pontjában foglalt döntéssel, a Béktv. egészének megsemmisítésével egyetértek. Egyetértek a rendelkezõ rész 1. pontjában megfogalmazott ama többségi állásponttal is, amely szerint a bejegyzett élettársi kapcsolat jogintézményének a szabályozása önmagában nem alkotmányellenes. A többségi határozat indokolását is elfogadom, azonban az indokolás IV. 3.2.1. pontjának azt a részét, amely a házasság és a bejegyzett élettársi kapcsolat elválasztása során szigorúbb alkotmányos mércét kíván, további, az Alkotmány 15. §-ából levezethetõ indokokkal látom alátámasztottnak. Az Alkotmány 15. §-a értelmében a Magyar Köztársaság védi a házasság és a család intézményét. Az Alkotmány említett rendelkezése a társadalmat alkotó polgárok legalapvetõbb és legtermészetesebb közösségét, a házasságot és a családot együttesen részesíti alkotmányos védelemben.

Source: https://magyarkozlony.hu/hivatalos-lapok/a265c9655816155ec4b47848d9720e7461510f0a/dokumentumok/ccc5ac59708ca5e70cbc077625b672c094745b68/letoltes